Egervári Közös Önkormányzati Hivatal

🖂8913 Egervár Vár u. 2. 🕿/fax:92/564-013, 564-014, 30 8214561

E-mail: kozoshivatal@egervar.hu

**Felhívás a téli rezsicsökkentés korábbi intézkedéseiben nem részesült háztartások részére**

Az 1364/2018.(VII.27.) Kormány határozat alapján Magyarország Kormánya előzetes felmérést folytat annak érdekében, hogy azok, akik földgáz, vagy távhőszolgáltatást nem veszenek igénybe és így nem részesültek a téli rezsicsökkentés korábbi intézkedéseiben, háztartásonként részesülhessenek az egyszeri természetbeni támogatásból.

A Kormány határozat értelmében a támogatás kifizetése **nem pénzben történik, hanem természetben, a támogatás összege nem fedezi a szállítási és darabolási költségeket.**

A támogatás igénylése érdekében **háztartásonként egy darab** **igénybejelentő nyilatkozatot** kell kitölteni, amelyet **legkésőbb** **2018. október 15. napjáig lehet benyújtani,** az Egervári Közös Önkormányzati Hivatalnál vagy Ügyfélszolgálati Irodáinál.

Az igénybejelentő nyilatkozaton **rögzíteni kell az igényelt fűtőanyag fajtáját, amely később nem módosítható.**

A bejelentést a **település közigazgatási területén élő**, **az adott háztartásban bejelentett lakóhellyel vagy tartózkodási hellyel rendelkező személy nyújthatja be.**

**Háztartás alatt** a szociális igazgatásról és szociális ellátásokról szóló 1993. évi III. törvény 4. § (1) bekezdésének f) pontja szerint **az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége értendő.**

**Nem felel meg a feltételeknek az a háztartás,** amely **a téli rezsicsökkentés korábbi intézkedéseiben már részesült,** azaz az egyetemes szolgáltatást igénybe vevő lakossági földgázfogyasztók részére biztosított téli rezsicsökkentésről szóló 37/2018. (III. 8.) Korm. rendelet szerinti **fogyasztásnövekedés finanszírozását segítő juttatásban részesült lakossági fogyasztó vagy fogyasztói közösség**, illetve a fűtési célú távhőszolgáltatást igénybe vevő lakossági felhasználók részére biztosított téli rezsicsökkentésről szóló 39/2018. (III. 12.) Korm. rendelet szerinti, a téli fogyasztási időszakban bekövetkező fogyasztásnövekedés finanszírozását segítő **árkompenzáció jóváírásban részesült,** **távhőszolgáltatást igénybe vevő lakossági fogyasztó.**

A **kizárólag elektromos fűtési móddal rendelkező háztartások nem jogosultak az igénybejelentésre**.

Az igénybejelentés feltétele a bejelentő részéről annak tudomásulvétele, hogy az Országos Katasztrófavédelmi Főigazgatóság jogosult ellenőrizni, hogy a bejelentő háztartása korábban nem részesült téli rezsicsökkentésben.

**Az igénybejelentés formanyomtatványa és az ahhoz kapcsolódó adatkezelési tájékoztató átvehető személyesen az Egervári Közös Önkormányzati Hivatalban, a Csatári, és a Lakhegyi ügyfélszolgálati irodákban, továbbá letölthető az önkormányzatok honlapjáról.**

Felhívom az érintettek figyelmét, hogy a **2018. október 15-i határidő elmulasztása jogvesztő**, ezért ügyeljenek a kitöltött „Igénybejelentő nyilatkozat” határidőre történő benyújtásáról.

Bővebb információ az Egervári Közös Hivatal munkatársaitól kérhető személyesen, vagy a 92 564 013,

+ 36 30 2661270 telefonszámokon.

Dr.Ürmösiné Kőmíves Eleonóra s.k.

jegyző